Sami Khedira

Sami Khedira (sündinud 4. aprillil 1987 Stuttgardis) on Saksamaa jalgpallur, poolkaitsja. Khedira mängib Saksamaa jalgpallikoondises ja Itaalia kõrgliiga klubis Juventus. Varem on ta mänginud VfB Stuttgardis ja Madridi Realis.

 Koondisekarjäär 
2009. aasta Euroopa U-21 meistrivõistlustel oli Khedira Saksamaa noortekoondise kapten. Saksamaa alistas finaalis Inglismaa eakaaslased ja tuli Euroopa meistriks.

Debüüdi Saksamaa rahvuskoondises tegi ta 5. septembril 2009 sõprusmängus Lõuna-Aafrika Vabariigi vastu.

Ta kuulus Saksamaa koondisse 2010. aasta maailmameistrivõistlustel. Ta vahetas välja keskpoolkaitsja kohal vigastatud Michael Ballacki, tehes kaasa kõigis seitsmes mängu. 10. juulil toimunud kolmanda koha mängus Uruguay vastu lõi ta mängu viimase värava, kindlustades Saksamaale 3:2 võidu.

2012. aasta Euroopa meistrivõistlustel tegi ta kaasa kõik kohtumised kuni poolfinaalini algusest lõpuni. 22. juunil toimunud veerandfinaalimängus lõi ta värava Kreeka vastu. Khedira valiti turniiri sümboolsesse koosseisu."UEFA EURO 2012 Team of the Tournament". UEFA. 2.7.2012. Vaadatud 31.5.2017

2014. aasta maailmameistrivõistlustel tegi ta kaasa kõigis kohtumistes peale viimase alagrupimängu ja finaali, millest ta jäi vigastuse tõttu eemale. 8. juulil toimunud poolfinaalmängus lõi ta värava Brasiilia vastu."Brazil 1-7 Germany". BBC. 8.7.2014. Vaadatud 31.5.2017 Finaalis alistas Saksamaa Argentina ja tuli maailmameistriks."Germany-Argentina: 1–0". BBC Sport. 13.7.2014. Vaadatud 31.5.2017

2016. aasta Euroopa meistrivõistlustel tegi Khedira kaasa kõigis kohtumistes peale poolfinaali, kus ta vigastuse tõttu mängu alguses välja vahetati."Hector the shoot-out hero as Germany finally defeat Italy". UEFA.com. 2.7.2016. Vaadatud 31.5.2017 Saksamaa kaotas poolfinaali Prantsusmaale 0:2.

Saavutused
VfB Stuttgart
Saksamaa meister (1): 2006–07

Madridi Real
Hispaania meister (1): 2011–12
Copa del Rey (2): 2010–11, 2013–14
Supercopa de España (1): 2012
UEFA Meistrite Liiga (1): 2013–14
UEFA Superkarikas: 2014
Klubide maailmameistrivõistlused (1): 2014

Juventus
Itaalia meister (4): 2015–16, 2016–17, 2017–18, 2018–19
Coppa Italia (3): 2015–16, 2016–17, 2017–18
Supercoppa Italiana (1): 2018

Isiklikku
Sami Khedira isa on pärit Tuneesiast.

 Viited 

 Välislingid 

 Ametlik koduleht

Kategooria:Saksamaa jalgpallurid
Kategooria:VfB Stuttgardi mängijad
Kategooria:Real Madrid CF mängijad
Kategooria:Torino Juventuse mängijad
Kategooria:Bundesliga mängijad
Kategooria:La Liga mängijad
Kategooria:Serie A mängijad
Kategooria:Sündinud 1987